9 wenke om te fokus op kantoor | SARIE
FOTO: Instagram @giudittamic 22 Junie 2015
9 wenke om te fokus op kantoor	deur SARIE.com-span
Almal beleef die een of ander tyd ’n persoonlike krisis, en dan moet jy steeds deur die werkdag kan kom. Maak seker jou probleme kring nie uit na jou loopbaan nie …
Dié wenke van Liizl Miller, ’n sielkundige van Pretoria en dr. Potgieter kan jou help om in moeilike tye jou aandag by die werk te hou.
Hou dagboek van belangrike afsprake (persoonlik en werksverwant). Struktuur gee kalmte.
FOTO: Instagram @tashanatally
Skryf jou werkdoelwitte neer. Deel dit dan in kleiner stappe op sodat jy nie oorweldig voel nie.
Fokus ná werk op jou probleem: Stel ’n haalbare plan op met spesifieke stappe en doelwitte.
Gebruik jou etensuur
Ontspan in jou etensuur: Blaai deur ’n tydskrif, luister musiek of stap om die blok.
FOTO: Instagram @natykrausova
Tel die telefoon op
Hou kontak met jou vriende en familie en steun op hulle. Bel hulle as jy gespanne raak en met iemand wil gesels wat verstaan.
Gesondheid Pas jou gesondheid op, want in tye van krisis het jy al jou krag nodig.
FOTO: Instagram @yoga_girl
Los vir eers die Facebook
Moenie tyd mors met onnodige dinge soos sosiale media nie – dit jaag jou stresvlakke verder op.
Asem in. Asem uit
Kry vir jou ’n stresbal, of haal tien keer diep en stadig asem wanneer jy gespanne voel.
Neem tyd en dink
As jy sukkel om te fokus, gun jouself eerder vyf minute om aan die krisis te dink, en werk dan weer. As jy die gedagtes onderdruk, gaan dit aanhoudend na vore kom.
VIR HULP Dr. ST Potgieter: 021 949 5007, st@pitkos.co.za | Liizl Miller: 082 783 7155, www.lmiller.co.za
Dié inligting kom uit die Junie-uitgawe van SARIE. Dié uitgawe is nie meer beskikbaar nie, maar kan steeds HIER digitaal afgelaai word.
In die Julie-uitgawe van SARIE ondersoek ons skoonheidsredakteur Charis produkte wat saam met ander produkte gebruik moet word in haar artikel: “Twee is beter as een”.
Ons is byna in die feesseisoen, wat beteken meer geld word by kitsbanke getrek. Meer kansvatters staan ook nou nader, want vakansiegangers in ’n rustige luim is sagte prooi. Maar die OTM bly één plek waar jy altyd versigtig en agterdogtig moet wees. …